Source: http://docplayer.fi/404250-Markkina-analyysi-satakunta-honkajoki-10-hankealueen-tuki-kelpoisuudesta.html
Timestamp: 2018-02-19 04:56:18+00:00
Document Index: 13470355

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

MARKKINA-ANALYYSI SATAKUNTA HONKAJOKI (10) -HANKEALUEEN TUKI- KELPOISUUDESTA - PDF
Download "MARKKINA-ANALYYSI SATAKUNTA HONKAJOKI (10) -HANKEALUEEN TUKI- KELPOISUUDESTA"
1 Analyysi Korjattu markkina-analyysi, joka korvaa päivätyn markkina-analyysin. Dnro: /9520/2011 MARKKINA-ANALYYSI SATAKUNTA HONKAJOKI (10) -HANKEALUEEN TUKI- KELPOISUUDESTA 1 Hankealueen tukikelpoisuus Markkina-analyysi koskee Satakunnan maakunnan liiton ilmoittamaa hankealuetta nimeltään Honkajoki -hanke. Tällä markkina-analyysillä korvataan päivätty markkinaanalyysi. Viestintäviraston on lain 1 mukaan tehtävä markkina-analyysi hankkeesta ennen kuin maakunnan liitto julistaa hankkeeseen liittyvän valtion tuen haettavaksi. Markkina-analyysissä kartoitetaan, miltä osin hankealueella on laajakaistatukilaissa ja sen nojalla annetuissa asetuksissa määriteltyjä hankealueen tukikelpoisuutta rajaavia tekijöitä ja miltä osin hankealue sijaitsee tukikelpoisella alueella. Lisäksi analysoidaan, onko hankealueelle mahdollisesti myönnettävällä tuella, muita kuin vähäisiä kilpailua ja markkinoiden toimintaa vääristäviä vaikutuksia. Viestintävirasto pyysi marraskuussa 2014 teleyrityksiltä vuonna 2015 käynnistettävien hankkeiden markkina-analyysien laatimiseksi tarvittavia tietoja. 2 Viestintävirasto totesi DNA Oy:ltä saatujen tietojen poikkeavan merkittävästi ko. teleyritykseltä aiempina vuosina saaduista tiedoista. DNA Oy ryhtyi Viestintäviraston pyynnöstä selvittämään ilmi tulleita poikkeamia. Viestintävirasto toteaa DNA Oy:ltä saatujen selvitysten perusteella, että päivätty markkinaanalyysi on virheellinen siihen merkityn liityntäpistettä kuvaavan mustan alueen sijainnin osalta. Tämän vuoksi virheellinen Satakunnan maakunnan Honkajoki -hankealuetta koskeva päivätty markkina-analyysi korvataan tällä korjatulla markkina-analyysillä. Tukikelpoisista alueista annettu asetus (246/2010) rajaa hankealuetta karttakuvan 1 mukaisesti. Punaisella vaakaviivoituksella merkitty alue on asetuksessa määritellyn tukikelpoisen alueen ulkopuolella. Tällä alueella sijaitseville tilaajille rakennettavat yhteydet eivät ole tukikelpoisia. Alueelle rakennettava tukikelpoisen alueen tilaajia palveleva verkko saattaa kuitenkin olla tukikelpoinen. 1 Laki laajakaistarakentamisen tuesta haja-asutusalueilla (1186/2009, jäljempänä laajakaistatukilaki) 6. 2 Markkina-analyysin laatimiseksi ja liityntäpisteiden kartoittamiseksi Viestintävirasto kerää teleyrityksiltä verkkokyselyllä tietoa hankealueen edistyksellisten viestintäpalvelujen tarjontaan soveltuvista verkoista ja niiden kehittämissuunnitelmista.
2 2 (8) Laajakaistatukilaissa hankealueen tukikelpoisuutta rajataan toteamalla, että kustannukset alueella, joka ulottuu kahden kilometrin päähän sellaisesta liityntäpisteestä, josta voidaan tarjota edistyksellisiä viestintäpalveluita, eivät ole tukikelpoisia. 3 Mikäli hankealueella on tällaisia alueita, ne on merkitty kuvaan 1 mustalla ympyrällä. Markkina-analyysin laatimiseksi ja liityntäpisteiden kartoittamiseksi Viestintävirasto keräsi teleyrityksiltä verkkokyselyllä tietoa hankealueen edistyksellisten viestintäpalvelujen tarjontaan soveltuvista verkoista ja niiden kehittämissuunnitelmista. Viestintävirasto keräsi tiedot edistyksellisen viestintäverkon liityntäpisteistä tilanteen mukaan (dnro 602/9521/2011). DNA Oy:n ilmoittamat liityntäpistetiedot ovat edellä kerrotuin tavoin sittemmin osoittautuneet virheellisiksi. Virheellisiin yhteyspistetietoihin perustuneet mustat alueet korjataan tällä markkinaanalyysillä. Laajakaistatukilain 8 4 momentissa todetaan, että tässä laissa tarkoitettua valtion tukea voidaan myöntää vain, jos tuen myöntämisellä ei arvioida olevan muita kuin vähäisiä kilpailua ja markkinoiden toimintaa vääristäviä vaikutuksia. Valtion tuella on todennäköisesti vähäistä suurempia kilpailuvaikutuksia esimerkiksi silloin, jos samalla maantieteellisellä alueella sijaitsee jo viestintäverkko, jolla voidaan tarjota liittymiä 100 megabitin yhteysnopeudella (HE 176/2009, s. 27). Viestintävirasto järjesti nyt analysoitavaa hankealuetta koskevan julkisen kuulemisen Kuulemisen yhteydessä Viestintävirasto keräsi tietoa edistyksellisen viestintäverkon investointisuunnitelmista seuraavien 3 vuoden aikana sekä mahdollisen julkisen tuen vaikutuksista kilpailuun ja markkinoiden toimintaan hankealueilla. Viestintävirasto kartoitti teleyritysten edistyksellisten viestintäpalvelujen tarjontaa ja verkkojen rakentamissuunnitelmia myös julkisten lähteiden avulla. 3 Laajakaistatukilain 11 :n 2 momentin 3 kohta.
3 3 (8) Kuva 1. Maakuntaliiton määrittelemä hankealue on rajattu karttaan mustalla katkoviivalla. Hankealueen välittömässä läheisyydessä on sellaisia olemassa olevan viestintäverkon liityntäpisteitä, joista jo tällä hetkellä on mahdollisuus tarjota edistyksellisiä viestintäpalveluja. Nämä alueet on merkitty karttaan mustalla ympyrällä. Näille alueille rakennettu verkko ja sen rakentamiskustannukset eivät ole miltään osin tukikelpoisia.
4 4 (8) Hankealueen kuulemisen yhteydessä on ilmoitettu kaupallisin perustein tarjottavista edistyksellisistä viestintäpalveluista tai edistyksellisten viestintäpalvelujen tarjontaan kykenevään verkkoon investoimisesta seuraavien 3 vuoden kuluessa. Alue on merkitty karttaan mustalla vinoraidoituksella (näkyy vain tämän markkina-analyysin salassa pidettävässä versiossa). Tälle alueelle rakennettava verkko ei ole miltään osin tukikelpoinen. Aikaisemmissa tuen hakujulistuksissa on valittu toteuttaja osalle hankealuetta ja tälle tuen hakijalle tultaneen myöntämään julkista tukea edistyksellisen viestintäverkon rakentamiseen. Etelä-Pohjanmaan liiton Maakuntahallitus päätti valita Isojoen hankealueelle viestintäverkon toteuttajaksi ja tuen saajaksi Suupohjan Seutuverkko Oy:tä (kuvassa 1 länsipuolella oleva vaakaraidoitettu alue). Lisäksi Viestintävirasto on jo myöntänyt julkista tukea hankealueelle Suupohjan Seutuverkko Oy:lle päivätyssä päätöksessä. (kuvassa 1 itäpuolella oleva vaakaraidoitettu alue). Näille alueille rakennettu verkko ei ole miltään osin tukikelpoinen. Tukikelpoinen alue muodostuu punaisella ja mustalla raidoituksella ja mustalla ympyrällä rajattujen alueiden ulkopuolelle jäävästä alueesta. Markkina-analyysiin sisältyi virheellisten tietojen vuoksi väärä hankkeen tukikelpoisuutta rajannut liityntäpiste. Liityntäpisteen sijainti on korjattu ja tukikelpoinen alue on siten laajentunut. Mahdollisia etäämpänä hankealueelta sijaitsevia 100 Mbit/sliittymien tarjonnan mahdollistavia liityntäpisteitä ei ole merkitty kartalle. Myös nämä alueet saattavat rajata tukikelpoisia kustannuksia, mikäli verkon rakentaminen tällaiselle alueelle on välttämätöntä hankealueella sijaitsevan tukikelpoisen verkon liittämiseksi yleiseen viestintäverkkoon. Ennen muutosta voimassa ollut karttakuva on päätöksen liitteenä 1. 2 Julkinen kuuleminen Viestintävirasto järjesti julkisen kuulemisen hankealueesta Viestintävirasto pyysi teleyrityksiä lausunnossaan ilmoittamaan: 1. yksityiskohtaisesti hankealueelle suunnitellut investoinnit, jotka tullaan toteuttamaan edistyksellisiin viestintäverkkoihin seuraavan kolmen vuoden aikana, 2. teleyrityksen näkemykset julkisen tuen vaikutuksista tämän hankealueelle jo tekemiin investointeihin sekä 3. julkisella tuella rakennettavan verkon vaikutuksista kilpailuun ja markkinatilanteeseen hankealueella.
5 5 (8) Viestintävirasto sai hankealuetta koskien kolme lausuntoa. Lausuntojen salassa pidettävät kohdat on poistettu ja merkitty hakasulkein. ACN Europe BV on ilmoittanut, ettei sillä ole kaupallisia investointisuunnitelmia hankealueelle seuraavien 3 vuoden aikana, eikä sillä ole alueella jo tehtyjä investointeja, joihin mahdollinen valtiontuki vaikuttaisi. ACN Europe BV kannusti tuen myöntämistä, koska valtion tuki mahdollistaa markkinalle tulon ja palvelujen tarjonnan laajentamisen. Elisa Oyj totesi lausunnossaan [...]. TeliaSonera Finland Oyj totesi lausunnossaan investointisuunnitelmistaan ja julkisen tuen vaikutuksista jo tehtyihin investointeihin [...]. TeliaSonera Finland Oyj:n näkemyksen mukaan julkisella tuella on vaikutusta kilpailuun ja markkinatilanteeseen. Julkisen tuen negatiivisia vaikutuksia tulee pyrkiä minimoimaan. Keinoina vaikutusten minimoimiseksi, TeliaSonera Finland Oyj esitti tuen myöntämisen teknologianeutraalein perustein ja vain sellaisiin kustannuksiin, jotka ovat välttämättömiä liittymän tarjoamiseksi käyttäjän vakinaiseen asuin- tai sijaintipaikkaan. 3 Lausuntojen vaikutukset hankealueen tukikelpoisuuteen Yhteenvetona voidaan todeta, että yksikään teleyritys ei ilmoittanut lausunnossaan investoivansa laajakaistatukilain mukaisen edistyksellisen viestintäpalvelun määritelmän täyttävien palvelujen tarjontaan hankealueella seuraavien kolmen vuoden aikana. Ilmoitetut investointisuunnitelmat kohdistuivat hitaampiin yhteyksiin eivätkä nämäkään suunnitelmat olleet varmoja ja yksityiskohtaisia. Yksikään lausuja ei todennut, että laajakaistatuella olisi vaikutusta aikaisempiin edistyksellisiin viestintäpalveluihin tehtyihin investointeihin. Sitä vastoin yhdessä lausunnossa todettiin, että valtion tuella voi olla vaikutusta perustason laajakaistapalveluihin tehtyjen investointien kannattavuuteen. Yhdessä lausunnossa todettiin, että tuella ei ole vaikutusta nykyisiin investointeihin, kun otetaan huomioon alueiden haasteellisuus. Yhdessä lausunnossa todettiin, että julkisella tuella on positiivisia vaikutuksia, koska se mahdollistaisi markkinoille tulon ja palvelujen tarjonnan laajentamisen. Osassa lausunnoista on myös nostettu esiin, että julkisen tuen negatiivisia vaikutuksia tulisi pyrkiä minimoimaan. Tämä on otettu myös lähtökohdaksi laajakaistatukilaissa, jonka 11 mukaan tukea on mahdollista myöntää vain sellaisiin kustannuksiin, jotka ovat välttämättömiä tukikelpoisella alueella sijaitsevien, käyttäjän vakinaiseen asuin- tai sijaintipaikkaan toimitettavien edistyksellisten viestintäpalvelujen tarjonnassa. Lausunnoissa ei ole tuotu esiin sellaisia edistyksellisten viestintäpalvelujen tarjontaan ja kyseisen markkinan kilpailutilantee-
6 6 (8) 4 Markkina-analyysin lopputulos seen vaikuttavia tekijöitä, joilla olisi vähäistä suurempia vaikutuksia markkinan kilpailuun. Viestintävirasto katsoo, että tuen myöntämisellä hankealueelle voidaan lausuntojen perusteella arvioida olevan enintään vähäisiä kilpailua ja markkinoiden toimintaa vääristäviä vaikutuksia. Lausuntojen perusteella Viestintävirasto katsoo, että julkisen kuulemisen yhteydessä ei ole tullut esiin sellaisia investointisuunnitelmia, jotka estäisivät tuen myöntämisen hankealueelle rakennettavaan edistykselliseen viestintäverkkoon. Viestintävirasto katsoo, että olemassa olevan tarjonnan kartoituksen ja kuulemisen yhteydessä tuli esille sellaisia seikkoja, jotka vaikuttavat hankealueen tukikelpoisuuteen. Suupohjan Seutuverkko Oy on valittu julkisella tuella valitun viestintäverkon toteuttajaksi hankealueella. Suupohjan Seutuverkko Oy on myös saanut jo julkista tukea Viestintävirastolta pilottihankkeeseen. Hankealuetta kuvaavassa kartassa (kuva 1) on esitetty mustalla ympyrällä sekä mustalla vino- ja vaakaraidoituksella alueet, 1) jotka ulottuvat kahden kilometrin päähän sellaisesta liityntäpisteestä, josta voidaan tarjota edistyksellisiä viestintäpalveluita (musta), 2) joille on olemassa kaupallisia investointisuunnitelmia edistyksellisen viestintäverkon rakentamiseen seuraavien 3 vuoden aikana (musta vinoraidoitus markkina-analyysin salassa pidettävän version kuvassa 1.) ja 3) joille on jo julkisen tuen hakumenettelyssä valittu toteuttaja, jolle valtiontukea tultaneen myöntämään hankealueelle rakennettavan edistyksellisen viestintäverkon rakentamiseen (musta vaakaraidoitus). Näille alueille rakennettavan verkon kustannukset eivät ole tukikelpoisia. Lisäksi hankealueen ulkopuolella saattaa olla vastaavia verkon tukikelpoisuutta rajoittavia alueita, jotka vaikuttavat kustannusten tukikelpoisuuteen liitettäessä hankealueen viestintäverkkoa yleiseen viestintäverkkoon tällaisen alueen läpi. Viestintävirasto katsoo, että valtion tuella edistyksellisen viestintäverkon rakentamiseksi hankealueen sille osalle, joka täyttää tukikelpoisista alueista annetun asetuksen vaatimukset ja sijoittuu edellä mustalla ja mustalla raidoituksella rajattujen alueiden ulkopuolelle, ei ole vähäistä suurempia vaikutuksia kilpailuun ja markkinoiden toimintaan. Tukea voidaan myöntää kaikkiin sellaisiin laajakaistatukilain edellytykset täyttäviin tukikelpoisiin kustannuksiin, jotka ovat välttämättömiä tukikelpoisella alueella sijaitsevien, käyttäjän vakinaiseen asuin- ja sijaintipaikkaan toimitettavien liittymien tarjonnassa ja jotka eivät synny tukikelvottomalla mustalla ja mustalla vaaka- tai vinoraidoituksella merkityllä alueella. Mikäli hankealueeseen sisältyy loma-asuntoihin tarjottavia liittymiä, eivät hankkeen rakentamiskustannukset näiltä osin ole tukikelpoisia.
7 7 (8) 5 Salassapito Päätöksen hakasulkeiden sisällä olleet tiedot on poistettu. Niiden sisältö on viranomaisten toiminnan julkisuudesta annetun lain (621/1999) 24 :n 20-kohdan nojalla ja 11 :n perusteella salassa pidettäviä. 6 Markkina-analyysin voimassaolo Tämä markkina-analyysi on voimassa asti ja sitä sovelletaan tätä ennen käynnistettyihin julkisen tuen hakujulistuksiin. Lisätietoja markkina-analyysistä antaa viestintämarkkinaasiantuntija Tapio Oikarainen, p tai lakimies Sirpa Sillstén, p Sähköpostiosoitteet ovat muotoa Päällikkö Päivi Peltola-Ojala Lakimies Sirpa Sillstén
8 8 (8) Liite 1. Ennen muutosta voimassa ollut karttakuva